Il-kowċ ta' Siġġiewi FC Trevor Thomas iddeċieda li jirriżenja wara li fuq il-midja soċjali beda jixxerred filmat tal-plejers tat-tim jidħku b'filmat intimu ta' tfajla. Fuq Facebook, Thomas kiteb li hu ma kienx involut u beda jagħmel minn kollox biex jitwaqqaf dan kollu. Jidher li l-plejers kienu ġo ristorant fl-Imsida, u qabbdu mowbajl ma' skrin sabiex il-filmat jidher fuq l-iskrin. Dan ir-ristorant kien jisponsorja lill-klabb tal-futbol, imma saħaq li hu diżgustat bl-aġir tal-plejers u għalhekk, se jieqaf jisponsorja lill-klabb u qed jiddiżassoċja ruħu minnu. It has come to our attention that a Football team which we happen to sponsor, came to our Msida outlet this week and… Posted by Kebab Factory on Thursday, February 11, 2021 Thomas kiteb li għalkemm ma kellux x'jaqsam, xorta waħda "għażel li jbati ċ-ċirkostanzi" billi jirriżenja minn kowċ sabiex jiddiżassoċja ruħu minn mal-klabb. Stqarr li dan għamlu kontra qalbu imma ma kellux għażla oħra. Huwa skuża ruħu mal-vittma u ma' dawk viċin tagħha. Il-kowċ appella wkoll lil kull min għandu l-filmat u filmati simili biex ma jkomplix ixerrdu peress li dawn iċ-ċirkostanzi jaf ikollhom konsegwenzi koroh. Fid dawl tal incident li kien involut it team ta siggiewi fc, nixtieq pubblikament nghid li jien bhala head coach tat… Posted by Trevor Thomas on Thursday, February 11, 2021 Aktar tard illum il-klabb ħareġ stqarrija fuq Facebook li fiha qal li jikkundanna dan l-aġir u jiddiżassoċja ruħu. Inbdiet investigazzjoni interna fi ħdan il-klabb tal-futbol. Fid-dawl tal-artiklu li deher fuq il-media soċjali aktar kmieni lum, il-kumitat tas-Siġġiewi FC iltaqa l-lejla b… Posted by Siġġiewi F.C. on Thursday, February 11, 2021 Il-Viċi President tal-Parlament Ewropew, l-MEP Roberta Metsola, qalet li l-fatt li żagħżugħa oħra spiċċat vittma ta' sitwazzjoni fejn ritratti u filmati intimi tagħha jixxerrdu online mingħajr il-kunsens tagħha huwa verament tat-tħassib. Stqarret li tħossha kburija li fil-Parlament Ewropew kitbet emendi biex l-Istati Membri jżidu s-sanzjonijiet kontra abbuż sesswali bbażat fuq ir-ritratti, sabiex il-vittmi jkunu protetti. Saħqet li trid titqajjem kuxjenza fuq dan is-suġġett u tiżdied l-edukazzjoni fuqu, peress li l-ħajjiet tan-nies qed ikunu affettwati minn aġir bħal dan. "Jekk tassew ngħożżu lil uliedna u liż-żgħażagħ tagħna lkoll irridu npoġġu magħhom u nispjegawlhom li anke huma bħalna għandhom dmir li jibżgħu għal xulxin. Ma nistgħux naċċettaw iktar attakki insensati la fuq adulti kbar u wisq anqas fuq adulti żgħażagħ, adolexxenti jew tfal. Ħadd m'għandu jibqa' jiġi vittimizzat jew attakkat minħabba l-opinjoni politika. Tħallu xejn u 'l ħadd jiġġustifika l-vjolenza la fiżika, la verbali u lanqas morali." Żied jgħid li l-ebda tfajla, ġuvni jew wild m'għandhom jiġu mżebilħin. Bħala missier ninsab imħasseb. Bħala Malti u politiku ninsab perpless. Ilkoll għandna dmir li nogħrku għajnejna… Posted by Bernard Grech on Thursday, February 11, 2021